नई दिल्ली: दिल्ली में प्रदूषण जनित धुंध से निजात पाने के लिए हेलीकॉप्टर से कृत्रिम बारिश करने के केजरीवाल सरकार के प्रस्ताव पर हेलीकॉप्टर सेवा मुहैया कराने वाली कंपनी पवनहंस ने सहमित दे दी है. केजरीवाल सरकार को कृत्रिम छिड़काव के लिये हेलीकॉप्टर मुहैया कराने में कोई मदद करने में केन्द्रीय पर्यावरण मंत्रालय द्वारा असमर्थता जताने के बाद दिल्ली सरकार ने अपने स्तर पर पवन हंस से संपर्क किया था. कंपनी की ओर से सरकार को शुक्रवार को भेजे जवाबी पत्र में इस काम को अंजाम देने पर सहमति जताई गई है.